ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
26 ก.ย. 2559

สรุปตลาดภาคเช้า  
ตลาดภาคเช้าปิดปรับตัวลดลง 3.91 จุด (-0.26%) ในทิศทางเดียวกันกับตลาดรอบบ้าน โดย กลุ่มพลังงาน และกลุ่มธนาคาร เป็นสองกลุ่มหลักที่อ่อนตัวลงกดดันดัชนี สำหรับข่าวที่พยุงดัชนีในภาคเช้าคือยอดส่งออกเดือน ส.ค. ที่พลิกมาขยายตัว 6.5% ด้านปริมาณการซื้อขายอยู่ในระดับเบาบางที 1.7 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มแกว่งตัวกรอบแคบ จากที่ SET ยังไม่หลุดแนวรับ 1,485 จุด แม้ว่าจะมีแรงกดดันจากราคาน้ำมันดิบที่อ่อนตัวลง แนะนำเก็งกำไรสั้น หุ้นกลุ่มที่คาดว่าจะรายงานผลประกอบการช่วง 3Q59 เติบโต เช่น BA BCH CPF และ GFPT
 
วิเคราะห์ทางเทคนิค
WIIK
ราคาปิด 4.68 บาท
แนวรับ 4.64 บาท 
แนวต้าน 5.00, 5.25 บาท
แนว cut หากราคาหุ้นมีโอกาสหลุด 4.60 บาท
กราฟ Wiik สร้างสัญญาณซื้อเกิดขึ้นใน 3 pattern ด้วยกัน ได้แก่การเกิด Hammer ในแท่งเทียนบ่งบอกการดีดตัวกำลังจะเกิดขึ้น ขณะที่กราฟยังคงเดินหน้าเป็นกรอบ minor uptrend ที่จะทำให้มี แนวต้านสูงขึ้นถึง 5.25 บาท สนับสนุนด้วยเส้นค่าเฉลี่ย 3 กษัตริย์ที่เรียงตัวใต้กราฟแท่งเทียน จะผลักดันให้ราคาหุ้นเดินหน้าต่อเนื่อง แนะนำซื้อ
เด็กแนว
SYNTEC หุ้นดีที่ควรค่าแก่การเข้าสะสมได้แล้ว  ด้วยค่า PE ที่ค่อนข้างต่ำกว่า 10 เท่า ทั้งๆที่บริษัทมีกำไรต่อเนื่องมาไม่น้อยกว่า 3 ปี และปี 59 ก็จะกำไร ทุบสถิติ มีขนาดของสินทรัพย์แข็งแรง มีอัตราหนี้สินต่ำ และมีกำไรสะสมเยอะแยะตาแป๊ะ มี backlog สูงระดับ 1.2 หมื่นล้านบาท มี PBV ที่ 1.5 เท่าต่ำสุดของบริษัทรับเหมาก่อสร้าง มีงานในมือที่มีความเสี่ยงต่ำ รับงานสร้างอาคารสูงให้กับกลุ่มอสังหาใหญ่ๆ งานอาคารภาครัฐมากมาย เด็กแนวว่านี่คือหุ้น value ชัดๆ ขณะที่ครึ่งปีกำไรกระโดด 110% มีถือหุ้น BEM ในราคาต่ำ และมีที่ดินเปล่าพร้อมขาย ซึ่งคาดว่าจะรับรู้รายได้ไม่เกิน Q4 นี้แหละ หากทั้งปีกำไรให้ต่ำๆ เพียง 650 ล้านบาท และให้ค่า PE ที่ต่ำมากๆ เพียง 12 เท่าราคาพื้นฐานจะอยู่ 4.80 บาทอย่างน้อย อย่ารอให้ราคาแรงแล้วมาวิ่งไล่ซื้อ ควรสะสมกันตั้งแต่ช่วงที่ราคาเพิ่งตั้งลำขึ้นจะดีที่สุด
กราฟ SYNTEC สร้างรูปแบบ Ascending Triangle โดยหากทะลุ 3.60 บาท จะทำให้เกิดสัญญาณการ follow trend ต่อไปยัง 3.80 บาทเป็นอย่างน้อย โดย Stoch โค้งตัวขึ้นในระดับที่ค่อนข้างต่ำ จะทำให้มีระยะในการวิ่งที่ยาวขึ้น  แนะนำซื้อ